ಒಂದೇ ತಿಂಗಳಲ್ಲಿ 15ನೇ ಬಾರಿ ತೈಲದ ದರ ಏರಿಕೆ ಮುಂಬೈನಲ್ಲಿ ಶತಕ ದಾಟಿದ ಪೆಟ್ರೋಲ್ ದರ ಮುಂಬೈ : ದೇಶದಲ್ಲಿ ಕೊರೋನಾ ಕಾರಣಕ್ಕಾಗಿ ಲಾಕ್ ಡೌನ್ ದಿನಗಳು ವಿಸ್ತರಿಸುತ್ತಲೇ ಇದ್ದು, ಇದರ ಜೊತೆಜೊತೆಗೆ ಪೆಟ್ರೋಲ್ ಡೀಸೆಲ್ ದರಗಳು ಗಗನಕ್ಕೇರುತ್ತಿವೆ. ಹೌದು, ಕೇವಲ ಒಂದೇ ತಿಂಗಳಲ್ಲಿ 15ನೇ ಬಾರಿ ತೈಲಗಳ ದರವನ್ನು ತೈಲ ಸಂಸ್ಥೆಗಳು ಸದ್ದಿಲ್ಲದೆ ಹೆಚ್ಚಿಸುತ್ತಲೇ ಇತ್ತು, ಇಂದು ಕೂಡ ಪೆಟ್ರೋಲ್ ಪ್ರತಿ ಲೀಟರ್ ಗೆ 26 ಪೈಸೆ, ಡೀಸೆಲ್ ದರ ಲೀಟರ್ ಗೆ 30 ಪೈಸೆ ಹೆಚ್ಚಳ ಮಾಡಲಾಗಿದೆ . ಇಂದಿನ ಹೆಚ್ಚಳದ ನಂತರ ಮುಂಬೈನಲ್ಲಿ ಲೀಟರ್ ಪೆಟ್ರೋಲ್ ದರ ಶತಕ ದಾಟಿದೆ . ದೆಹಲಿಯಲ್ಲಿ ಲೀಟರ್ ಪೆಟ್ರೋಲ್ ದರ 93.94 ರೂಪಾಯಿ ಆಗಿದೆ . ಲೀಟರ್ ಡೀಸೆಲ್ ದರ 91.87 ರೂಪಾಯಿ ಆಗಿದೆ . 15 ಬಾರಿ ದರ ಹೆಚ್ಚಳದಿಂದ ಒಂದು ತಿಂಗಳಲ್ಲಿ ಪೆಟ್ರೋಲ್ 3.54 ರೂಪಾಯಿ ತುಟ್ಟಿಯಾಗಿದೆ . ಡೀಸೆಲ್ 4.16 ರೂಪಾಯಿ ಹೆಚ್ಚಳವಾಗಿದೆ .